ระเบียบกรุงเทพมหานครระเบียบกรุงเทพมหานครว่าด้วยชุมชนและกรรมการชุมชนพ.ศ. ๒๕๕๕ โดยที่เป็นการสมควรปรับปรุงระเบียบกรุงเทพมหานคร ว่าด้วยกรรมการชุมชนให้เหมาะสมยิ่งขึ้นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่าระเบียบกรุงเทพมหานคร ว่าด้วยชุมชนและกรรมการชุมชน พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบกรุงเทพมหานคร ว่าด้วยกรรมการชุมชน พ.ศ. ๒๕๓๔(๒) ระเบียบกรุงเทพมหานคร ว่าด้วยกรรมการชุมชน (ฉบับที่ ๒) พ.ศ. ๒๕๓๖(๓) ระเบียบกรุงเทพมหานคร ว่าด้วยกรรมการชุมชน (ฉบับที่ ๓) พ.ศ. ๒๕๓๙ข้อ ๔ บรรดาระเบียบข้อบังคับ ประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ให้ปลัดกรุงเทพมหานครรักษาการตามระเบียบนี้และให้มีอำนาจออกประกาศ คำสั่ง เพื่อปฏิบัติการให้เป็นไปตามระเบียบนี้หมวด ๑ข้อความทั่วไป ข้อ ๖ ในระเบียบนี้การพัฒนาชุมชน หมายความว่าการดำเนินการเพื่อให้ชุมชนเกิดการเปลี่ยนแปลงที่ดีขึ้นอย่างมีแบบแผนทั้งทางกายภาพสิ่งแวดล้อม เศรษฐกิจ สังคม อนามัยและจิตใจโดยให้ประชาชนมีส่วนร่วมและเป็นศูนย์กลางในการพัฒนาชุมชน หมายความว่าบริเวณที่กลุ่มคนอาศัยอยู่ร่วมกันอย่างต่อเนื่อง มีวิถีชีวิตที่เกี่ยวพันกันสมาชิกชุมชน หมายความว่าผู้มีชื่อในทะเบียนบ้านในชุมชนนั้นคณะกรรมการชุมชน หมายความว่าตัวแทนของสมาชิกชุมชนซึ่งได้รับการเลือกตั้งจากสมาชิกชุมชนชุมชนแออัด หมายความว่าชุมชนที่มีลักษณะบ้านเรือนหนาแน่น ประชาชนอยู่อย่างแออัดชุมชนเมือง หมายความว่าชุมชนที่มีลักษณะของบ้านเรือนอยู่รวมกันค่อนข้างหนาแน่นแต่ไม่แออัด มีสาธารณูปโภคสาธารณูปการ และการคมนาคมสะดวกชุมชนชานเมือง หมายความว่าชุมชนที่มีพื้นที่ด้านเกษตรกรรม มีบ้านเรือนไม่แออัดเคหะชุมชน หมายความว่าชุมชนที่เคยอยู่ในความดูแลของการเคหะแห่งชาติ รวมทั้งชุมชนที่การเคหะแห่งชาติยังคงดูแลอยู่แต่ได้ให้ความยินยอมในการจัดตั้งเป็นชุมชนได้ชุมชนอาคารสูง หมายความว่าชุมชนที่มีสภาพเป็นแฟลต คอนโดมิเนียม อพาร์ทเม้นท์หรืออาคารอย่างอื่นที่มีลักษณะเดียวกันยกเว้นแฟลตของการเคหะแห่งชาติที่เป็นนิติบุคคลชุมชนหมู่บ้านจัดสรรหมายความว่า ชุมชนที่มีการจัดสร้างขึ้นตามกฎหมายว่าด้วยการจัดสรรที่ดินยกเว้นที่เป็นนิติบุคคลการพัฒนาคุณภาพชีวิตและสังคมหมายความว่า การส่งเสริมและเสริมสร้างกระบวนการการมีส่วนร่วมขององค์กรภาครัฐภาคเอกชน ประชาชน และผู้ที่เกี่ยวข้องอื่น ๆ เพื่อให้ประชาชนมีความเป็นอยู่ที่ดีขึ้นในระดับที่เพียงพอต่อการดำรงชีวิตการพัฒนาที่อยู่อาศัยและสภาพแวดล้อมชุมชนอย่างยั่งยืน หมายความว่า การพัฒนาสภาพบ้านเรือน อาคารและสาธารณูปโภค สาธารณูปการและสภาพแวดล้อมชุมชนที่เกี่ยวข้อง ซึ่งเป็นที่พักอาศัยของประชาชน ให้มีความสุข สะดวกสบายมั่นคงปลอดภัยและถูกสุขลักษณะเหมาะสมกับการดำรงชีวิตการพัฒนาเศรษฐกิจชุมชนหมายความว่าการพัฒนาอย่างเป็นระบบในการจัดการชีวิตความเป็นอยู่ของชุมชนโดยเฉพาะในด้านการผลิตการบริโภค การบริหารเงินออม การจัดสรรแบ่งปันทรัพยากรและรายได้ทุนชุมชนให้สามารถอยู่ได้อย่างพอเพียงเพื่อเป็นการสร้างโอกาสและสามารถพึ่งตนเองได้การพัฒนาความเข้มแข็งขององค์กรชุมชนในสังคม หมายความว่าการส่งเสริมและสนับสนุนกระบวนการเรียนรู้ให้ประชาชนพึ่งตนเองและพัฒนาตนเองโดยให้ผู้นำชุมชน ประชาชน และกลุ่มต่าง ๆ รวมตัวเพื่อประกอบกิจกรรมในการแก้ไขปัญหาตรงตามความต้องการอย่างแท้จริงการพัฒนาอนามัยชุมชนหมายความว่าการส่งเสริมให้ประชาชนในชุมชนมีสุขภาพดีและสามารถหาเลี้ยงชีพได้โดยปกติสุขรวมทั้งการปลูกฝังให้รู้จักดูแลสุขอนามัยของตนเองและปฏิบัติต่อบุคคลอื่นให้เกิดสุขนิสัยที่ดีการพัฒนาภูมิปัญญาท้องถิ่น ศิลปวัฒนธรรมและความเป็นชาติไทย หมายความว่าการส่งเสริมและสนับสนุนการใช้ภูมิปัญญาท้องถิ่นเพื่อนำไปใช้ประโยชน์ในการพัฒนาวิสาหกิจชุมชนการอนุรักษ์ฟื้นฟูศิลปวัฒนธรรมอันดีงามและสร้างความตระหนักให้ประชาชนมีความสามัคคีเอื้ออาทรต่อกันแผนชุมชน หมายความว่าแนวทางในการพัฒนาและดำเนินงานของชุมชนอย่างมีทิศทางตามวิสัยทัศน์ที่กำหนดไว้เพื่อหาวิธีแก้ไขปัญหาให้เป็นไปตามความต้องการและสามารถแก้ปัญหาที่ชุมชนได้ร่วมกันคิดกำหนดแนวทาง กิจกรรมการพัฒนาของชุมชน โดยยึดหลักการพึ่งตนเองลดการพึ่งพิงภายนอกด้วยการคำนึงถึงศักยภาพทรัพยากร ภูมิปัญญา วิถีชีวิต วัฒนธรรมและสิ่งแวดล้อมในชุมชนเลือกตั้ง หมายความว่าการเลือกตั้งกรรมการชุมชนหน่วยเลือกตั้ง หมายความว่าชุมชนที่กำหนดให้ทำการลงคะแนนเลือกตั้งที่เลือกตั้ง หมายความว่าสถานที่ที่กำหนดให้ทำการลงคะแนนเลือกตั้งและให้หมายความรวมถึงบริเวณที่กำหนดขึ้นโดยรอบบริเวณที่เลือกตั้งด้วยวันเลือกตั้ง หมายความว่าวันที่กำหนดให้ทำการลงคะแนนเลือกตั้งผู้สมัคร หมายความว่าผู้สมัครรับเลือกตั้งเป็นกรรมการชุมชนผู้เลือกตั้ง หมายความว่าผู้มีสิทธิเลือกตั้งกรรมการชุมชนผู้อำนวยการเขต หมายความว่าผู้อำนวยการเขตที่ชุมชนตั้งอยู่ในท้องที่เจ้าหน้าที่ หมายความว่าผู้ที่ได้รับการแต่งตั้งจากผู้อำนวยการเขตให้ดำเนินการเลือกตั้งขอบเขตของชุมชน หมายความว่าบริเวณพื้นที่ที่ชุมชนร่วมกันกำหนดขอบเขตในการขอจัดตั้งชุมชนหมวด ๒ชุมชน ข้อ ๗ ชุมชนมี ๖ ประเภทดังต่อไปนี้(๑) ชุมชนแออัด(๒) ชุมชนเมือง(๓) ชุมชนชานเมือง(๔) เคหะชุมชน(๕) ชุมชนอาคารสูง(๖) ชุมชนหมู่บ้านจัดสรรข้อ ๘ การจัดตั้งชุมชนให้ทำเป็นประกาศกรุงเทพมหานครโดยมีหลักเกณฑ์ดังนี้(๑) เหตุผลในการขอจัดตั้งชุมชน(๒) มีชื่อชุมชน ที่ตั้ง แผนที่แสดงขอบเขตของชุมชนและผังแสดงที่ตั้งของสิ่งปลูกสร้างและบริเวณข้างเคียงของชุมชน(๓) จำนวนบ้านที่ประชาชนมีชื่ออยู่ในทะเบียนบ้านไม่น้อยกว่าหนึ่งร้อยหลัง(๔) ข้อมูลโครงสร้างประชากรและรายละเอียดของประชาชนในชุมชน เช่น ชื่อ- ชื่อสกุล เพศ อายุ การศึกษา อาชีพ เป็นต้น(๕) ข้อมูลการคมนาคม สาธารณูปโภค และสาธารณูปการ(๖)เจ้าบ้านหรือผู้อาศัยที่เจ้าของบ้านมอบหมายที่มีชื่ออยู่ในทะเบียนบ้านในชุมชนจำนวนไม่น้อยกว่าสามในสี่ของจำนวนบ้านในชุมชน เข้าชื่อเสนอต่อผู้อำนวยการเขตแจ้งความประสงค์ขอจัดตั้งชุมชน(๗) มีกลุ่มด้านการพัฒนาชุมชนอย่างน้อยสามกลุ่ม เช่น กลุ่มอาชีพกลุ่มออมทรัพย์และกลุ่มทางสังคม เป็นต้นและมีระยะเวลาจัดตั้งมาแล้วไม่น้อยกว่าหกเดือนโดยมีหลักฐานการดำเนินกิจกรรมอย่างต่อเนื่อง(๘) กรณีบริเวณสถานที่ตั้งชุมชนเป็นพื้นที่ของบุคคลอื่นต้องได้รับความยินยอมเป็นหนังสือจากเจ้าของกรรมสิทธิ์ให้จัดตั้งเป็นชุมชนได้(๙) สถานที่ตั้งชุมชนไม่เป็นที่สาธารณะ(๑๐)ผู้อำนวยการเขตเห็นสมควรจัดตั้งเป็นชุมชนและเสนอปลัดกรุงเทพมหานครเป็นผู้ลงนามการรวมชุมชน การแยกชุมชน การเปลี่ยนชื่อชุมชนการเปลี่ยนแปลงขอบเขตของชุมชน และการเปลี่ยนแปลงประเภทชุมชนให้ดำเนินการตามวรรคหนึ่ง ทั้งนี้โดยจัดทำเป็นประกาศกรุงเทพมหานคร และให้ปลัดกรุงเทพมหานครเป็นผู้ลงนามประกาศข้อ ๙ การจัดทำประกาศกำหนดชุมชนตามระเบียบนี้ให้สำนักงานเขตจัดส่งเอกสารตามข้อ๘ ให้สำนักพัฒนาสังคม เพื่อตรวจสอบรายละเอียดและจัดทำเป็นประกาศกรุงเทพมหานครเสนอปลัดกรุงเทพมหานครเป็นผู้ลงนามข้อ ๑๐ เมื่อกรุงเทพมหานครได้ประกาศให้ชุมชนใดเป็นชุมชนตามระเบียบนี้แล้วให้สำนักงานเขตจัดให้มีการเลือกตั้งกรรมการชุมชนให้แล้วเสร็จภายในหนึ่งร้อยยี่สิบวันนับแต่วันที่กรุงเทพมหานครได้ประกาศจัดตั้งชุมชนข้อ ๑๑ ชุมชนใดมีสภาพอย่างหนึ่งอย่างใดดังต่อไปนี้ให้พ้นสภาพการเป็นชุมชน(๑)คณะกรรมการชุมชนหมดวาระแล้วไม่มีผู้สมัครรับเลือกตั้งเป็นกรรมการชุมชนครบตามจำนวนที่กำหนดเมื่อได้ประกาศเลือกตั้งกรรมการชุมชนไปแล้วอย่างน้อยสองครั้ง(๒) เจ้าบ้านหรือผู้อาศัยที่เจ้าของบ้านมอบหมายที่มีชื่ออยู่ในทะเบียนบ้านในชุมชนจำนวนไม่น้อยกว่าสามในสี่ของชุมชนเข้าชื่อเสนอต่อผู้อำนวยการเขตแจ้งความประสงค์ขอให้ชุมชนพ้นสภาพการเป็นชุมชน(๓)จำนวนบ้านที่ประชาชนมีชื่ออยู่ในทะเบียนบ้านน้อยกว่าหนึ่งร้อยหลัง(๔) กรณีที่สำนักงานเขตพิจารณาเห็นว่าคณะกรรมการชุมชนหรือสมาชิกชุมชนไม่ให้ความร่วมมือกับหน่วยงานต่าง ๆที่เกี่ยวข้องจนเป็นเหตุให้ไม่สามารถดำเนินกิจกรรมการพัฒนาชุมชนให้บรรลุเป้าหมาย และหรือไม่มีส่วนร่วมในการพัฒนาชุมชน(๕) เจ้าของกรรมสิทธิ์ตามข้อ ๘ (๘)ได้ถอนความยินยอมเป็นหนังสือให้จัดตั้งเป็นชุมชนเมื่อปรากฏความตามวรรคหนึ่งให้ผู้อำนวยการเขตเสนอความเห็นต่อสำนักพัฒนาสังคมเพื่อตรวจสอบรายละเอียดและจัดทำเป็นประกาศกรุงเทพมหานครเสนอปลัดกรุงเทพมหานครเป็นผู้ลงนามประกาศยกเลิกชุมชนชนหมวด ๓คณะกรรมการชุมชน ข้อ ๑๒ กรรมการชุมชนเป็นตัวแทนสมาชิกชุมชนข้อ ๑๓ ในชุมชนหนึ่งให้มีกรรมการชุมชนซึ่งมาจากการเลือกตั้งจำนวนอย่างน้อยชุมชนละเจ็ดคนถ้าชุมชนใดมีบ้านเกินหนึ่งร้อยหลังให้มีการเลือกกรรมการชุมชนนั้นเพิ่มขึ้นอีกหนึ่งคนต่อจำนวนบ้านทุกห้าสิบหลังเศษของห้าสิบ ถ้าเกินยี่สิบห้า ให้นับเป็นห้าสิบหลัง แต่ทั้งนี้ เมื่อรวมกรรมการชุมชนทั้งหมดแล้วจะต้องไม่เกินจำนวนสิบห้าคนชุมชนใดถ้ามีผู้สมัครตั้งแต่เจ็ดคนขึ้นไปและไม่เกินจำนวนกรรมการชุมชนที่กำหนดไว้ให้ถือว่าผู้สมัครได้รับเลือกตั้งโดยไม่มีการเลือกตั้งและไม่ต้องเลือกตั้งกรรมการชุมชนให้ครบตามจำนวนที่พึงมีตามวรรคแรกข้อ ๑๔ คณะกรรมการชุมชนประกอบด้วยตำแหน่งต่าง ๆดังต่อไปนี้(๑) ประธานกรรมการ(๒) รองประธานกรรมการ(๓) เลขานุการ(๔) เหรัญญิก(๕) นายทะเบียน(๖) ประชาสัมพันธ์(๗) ตำแหน่งอื่นใด ตามที่คณะกรรมการชุมชนเห็นสมควรแต่งตั้งข้อ ๑๕ บุคคลผู้มีคุณสมบัติดังต่อไปนี้เป็นผู้มีสิทธิสมัครเข้ารับการเลือกตั้งเป็นกรรมการชุมชน(๑) มีสัญชาติไทย(๒) อายุยี่สิบปีบริบูรณ์ขึ้นไป นับถึงวันรับสมัครเลือกตั้ง(๓)มีชื่ออยู่ในทะเบียนบ้านในชุมชนติดต่อกันถึงวันสมัครรับเลือกตั้งไม่น้อยกว่าหนึ่งร้อยแปดสิบวัน(๔) มีความจงรักภักดีต่อชาติ ศาสนา และพระมหากษัตริย์(๕) เป็นสมาชิกชุมชนที่ประกอบอาชีพสุจริตไม่ประพฤติตนเป็นภัยต่อสังคมข้อ ๑๖ บุคคลผู้มีลักษณะดังต่อไปนี้เป็นบุคคลต้องห้ามมิให้ใช้สิทธิสมัครรับเลือกตั้งเป็นกรรมการชุมชน(๑) ติดยาเสพติดให้โทษ(๒) วิกลจริตหรือจิตฟั่นเฟือนไม่สมประกอบ(๓) เป็นบุคคลล้มละลาย(๔) หูหนวกและเป็นใบ้ซึ่งไม่สามารถอ่านและเขียนหนังสือได้(๕) ภิกษุ สามเณร นักพรต หรือนักบวช(๖) ต้องคำพิพากษาหรือคำสั่งที่ชอบด้วยกฎหมายให้จำคุกและถูกคุมขังอยู่โดยหมายของศาลหรือโดยคำสั่งที่ชอบด้วยกฎหมายนั้น(๗) เคยต้องคำพิพากษาหรือคำสั่งที่ชอบด้วยกฎหมายให้จำคุกตั้งแต่สองปีขึ้นไปและได้พ้นโทษมายังไม่ถึงห้าปีในวันสมัครรับเลือกตั้งเว้นแต่ความผิดอันได้กระทำโดยประมาท(๘) เป็นสมาชิกสภาซึ่งมีหน้าที่ในทางนิติบัญญัติ สมาชิกสภาท้องถิ่นสมาชิกสภาเขต ผู้บริหารท้องถิ่น หรือข้าราชการการเมืองตามกฎหมายว่าด้วยระเบียบข้าราชการการเมือง(๙) เคยเป็นกรรมการชุมชน และได้พ้นจากตำแหน่งในชุมชนนั้นตามข้อ ๒๐(๖) หรือ (๗) มายังไม่ถึงสองปีในวันสมัครรับเลือกตั้งข้อ ๑๗ บุคคลดังต่อไปนี้เป็นผู้มีสิทธิเลือกตั้งกรรมการชุมชน(๑) มีสัญชาติไทย(๒) มีชื่ออยู่ในทะเบียนบ้านในชุมชนเป็นเวลาติดต่อกันไม่น้อยกว่าเก้าสิบวันนับถึงวันเลือกตั้ง(๓) มีอายุไม่ต่ำกว่าสิบแปดปีบริบูรณ์ ในวันที่ ๑ มกราคมของปีที่มีการเลือกตั้งข้อ ๑๘ บุคคลผู้มีลักษณะดังต่อไปนี้ในวันเลือกตั้งเป็นบุคคลต้องห้ามมิให้ใช้สิทธิเลือกตั้งกรรมการชุมชน(๑) เป็นบุคคลต้องห้ามตามข้อ ๑๖ (๒) หรือ (๕)(๒) ถูกคุมขังอยู่โดยหมายของศาลหรือคำสั่งที่ชอบด้วยกฎหมายข้อ ๑๙ กรรมการชุมชนดำรงตำแหน่งตามวาระคราวละสามปีนับแต่วันเลือกตั้งข้อ ๒๐ กรรมการชุมชนพ้นจากตำแหน่งเมื่อ(๑) ครบกำหนดตามวาระ(๒) ตาย(๓) ลาออก(๔) ขาดคุณสมบัติตามข้อ ๑๕ หรือมีลักษณะต้องห้ามตามข้อ ๑๖(๕) กรรมการชุมชนว่างลงเกินกว่ากึ่งหนึ่งของจำนวนกรรมการชุมชนที่ประกาศแต่งตั้ง และให้ถือว่ากรรมการชุมชนส่วนที่เหลือพ้นจากตำแหน่ง(๖) ผู้มีสิทธิเลือกตั้งกรรมการชุมชนจำนวนไม่น้อยกว่าหนึ่งในสามเข้าชื่อเสนอต่อผู้อำนวยการเขตให้กรรมการชุมชนคนใดคนหนึ่งพ้นจากตำแหน่ง(๗) ผู้มีสิทธิเลือกตั้งกรรมการชุมชนจำนวนไม่น้อยกว่าสองในสามเข้าชื่อเสนอต่อผู้อำนวยการเขตให้กรรมการชุมชนทั้งชุดพ้นจากตำแหน่งและผู้อำนวยการเขตให้ความเห็นชอบข้อ ๒๑ เมื่อกรรมการชุมชนพ้นจากตำแหน่งตามข้อ ๒๐(๑) (๕) หรือ (๗) ให้ผู้อำนวยการเขตจัดให้มีการเลือกตั้งกรรมการชุมชนชุดใหม่ภายในหกสิบวันนับแต่วันที่กรรมการชุมชนพ้นจากตำแหน่งเว้นแต่กรณีอยู่ในระยะเวลาการเลือกตั้งทั่วไปหรือกรณีที่มีเหตุสุดวิสัยหรือเหตุอันสมควรที่ไม่สามารถดำเนินการได้ภายในระยะเวลาดังกล่าวให้ผู้อำนวยการเขตขยายเวลาออกไปได้ไม่เกินหกสิบวันในกรณีคณะกรรมการชุมชนพ้นจากตำแหน่งตามข้อ ๒๐ (๑)ให้กรรมการชุดเดิมปฏิบัติหน้าที่ต่อไปจนกว่าการเลือกตั้งกรรมการชุมชนชุดใหม่แล้วเสร็จโดยในระหว่างปฏิบัติหน้าที่สามารถเบิกจ่ายค่าสนับสนุนการดำเนินงานคณะกรรมการชุมชนได้กรณีกรรมการชุมชนพ้นจากตำแหน่งตามข้อ ๒๐ (๒) (๓) (๔) หรือ (๖)จนเป็นเหตุให้กรรมการชุมชนเหลือน้อยกว่าเจ็ดคน และไม่ใช่กรณีตามข้อ ๒๐ (๕)ให้ผู้อำนวยการเขตจัดให้มีการเลือกตั้งกรรมการชุมชนมีจำนวนไม่น้อยกว่าเจ็ดคนแต่ไม่เกินจำนวนกรรมการชุมชนที่ประกาศแต่งตั้งตามข้อ ๖๐ ภายในกำหนดสี่สิบห้าวันนับแต่วันที่กรรมการชุมชนเหลือน้อยกว่าเจ็ดคนเว้นแต่วาระของกรรมการชุมชนจะเหลือไม่ถึงหนึ่งร้อยแปดสิบวันและให้กรรมการชุมชนที่ได้รับเลือกตั้งใหม่อยู่ในตำแหน่งได้เพียงเท่ากำหนดเวลาของผู้ซึ่งตนแทนข้อ ๒๒ การลาออกของกรรมการชุมชนให้ทำเป็นหนังสือยื่นต่อผู้อำนวยการเขตและให้ผู้อำนวยการเขตจัดทำประกาศลาออกของผู้นั้นออกจากการเป็นกรรมการชุมชนโดยมีผลนับแต่วันที่ระบุไว้ในหนังสือลาออกในกรณีหนังสือลาออกมิได้ระบุวันที่ลาออกไว้ให้มีผลตั้งแต่วันที่ผู้อำนวยการเขตได้รับหนังสือลาออกหมวด ๔การเลือกตั้งกรรมการชุมชน ข้อ ๒๓ การเลือกตั้งกรรมการชุมชนให้ใช้วิธีออกเสียงลงคะแนนโดยตรงและลับผู้เลือกตั้งมีสิทธิออกเสียงลงคะแนนเลือกตั้งได้ไม่เกินจำนวนกรรมการชุมชนที่จะพึงมีได้ในชุมชนนั้นข้อ ๒๔ ให้ผู้อำนวยการเขตประกาศให้มีการเลือกตั้งกรรมการชุมชนจำนวนกรรมการชุมชนที่พึงมีตามข้อ ๑๓ กำหนดวันรับสมัคร วันเลือกตั้งระยะเวลารับสมัคร สถานที่รับสมัครเลือกตั้ง หน่วยเลือกตั้งและที่เลือกตั้งโดยให้ทำเป็นประกาศของสำนักงานเขตและแต่งตั้งเจ้าหน้าที่ดำเนินการเลือกตั้งอย่างน้อยหน่วยเลือกตั้งละเจ็ดคนหากมีผู้สมัครกรรมการชุมชนน้อยกว่าเจ็ดคน ให้ประกาศขยายระยะเวลารับสมัครและเลื่อนกำหนดวันเลือกตั้งไม่เกินสองครั้งภายในสามสิบวันกรณีผู้สมัครกรรมการชุมชนได้ยื่นใบสมัครแล้วเมื่อพ้นระยะเวลาการรับสมัครจะขอถอนชื่อออกจากการสมัครรับเลือกตั้งกรรมการชุมชนไม่ได้ข้อ ๒๕ เมื่อผู้อำนวยการเขตหรือเจ้าหน้าที่ที่ได้รับมอบหมายได้รับใบสมัครแล้วให้บันทึกการรับสมัครไว้เป็นหลักฐาน และให้ตรวจสอบหลักฐานการสมัครคุณสมบัติของผู้สมัคร และตรวจสอบว่าผู้สมัครมีสิทธิที่จะสมัครรับเลือกตั้งหรือไม่ให้เสร็จสิ้นภายในเจ็ดวันนับแต่วันปิดการรับสมัคร ถ้าผู้สมัครมีสิทธิที่จะสมัครรับเลือกตั้งได้ให้ประกาศรายชื่อผู้มีสิทธิสมัครรับเลือกตั้งไว้โดยเปิดเผย ณสำนักงานเขตที่เลือกตั้งหรือสถานที่อื่นที่เห็นสมควรผู้สมัครรับเลือกตั้งเป็นกรรมการชุมชนต้องยื่นใบสมัครด้วยตนเองต่อหน้าเจ้าหน้าที่ผู้รับสมัครณ สถานที่รับสมัครเลือกตั้ง พร้อมหลักฐานสำเนาทะเบียนบ้าน บัตรประจำตัวประชาชนใบรับรองแพทย์ และรูปถ่ายหน้าตรงครึ่งตัวขนาดสองนิ้ว แต่งกายสุภาพ ไม่สวมหมวกไม่สวมแว่นตาดำ ซึ่งถ่ายในคราวเดียวกันและไม่เกินหกเดือนนับถึงวันแรกของการรับสมัครเลือกตั้ง จำนวนสี่ใบหรือตามจำนวนที่ผู้อำนวยการเขตกำหนดประกาศตามวรรคหนึ่ง ให้มีชื่อผู้สมัคร รูปถ่ายผู้สมัครและหมายเลขประจำตัวผู้สมัครที่จะใช้ในการลงคะแนนเลือกตั้งตามแบบท้ายระเบียบนี้หรือตามที่ปลัดกรุงเทพมหานครกำหนดข้อ ๒๖ ให้กำหนดหมายเลขประจำตัวผู้สมัครเรียงตามลำดับก่อนหลังในการมายื่นใบสมัครถ้ามีผู้สมัครมาพร้อมกันหลายคน และไม่สามารถตกลงกันได้ให้ใช้วิธีจับสลากระหว่างผู้สมัครที่มาพร้อมกันเมื่อได้กำหนดหมายเลขประจำตัวผู้สมัครตามวรรคหนึ่งแล้วจะเปลี่ยนแปลงหมายเลขประจำตัวผู้สมัครไม่ได้หลักเกณฑ์และวิธีการในการกำหนดหมายเลขประจำตัวผู้สมัครและการจับสลากให้เป็นไปตามกฎหมายที่ใช้ในการเลือกตั้งสมาชิกสภาเขตโดยอนุโลมข้อ ๒๗ เมื่อได้มีประกาศให้มีการเลือกตั้งกรรมการชุมชนแล้วห้ามมิให้ผู้ใดนำสิ่งพิมพ์ แผ่นประกาศหรือสิ่งอื่นมาโฆษณาหาเสียงเลือกตั้งเพื่อประโยชน์ของผู้สมัครภายในที่เลือกตั้งกรณีมีสิ่งพิมพ์ แผ่นประกาศ หรือสิ่งอื่นใดอันเป็นคุณหรือเป็นโทษแก่ผู้สมัครภายในที่เลือกตั้งอยู่แล้วก่อนหรือในวันเลือกตั้งให้เจ้าหน้าที่ดำเนินการเลือกตั้งมีอำนาจและหน้าที่ทำลายปกปิดหรือนำเอกสารไปไว้นอกที่เลือกตั้งการโฆษณาหาเสียงเลือกตั้ง ห้ามพ่นหรือระบายสีซึ่งข้อความ ภาพหรือรูปรอยใด ๆ หรือโดยวิธีการปิดประกาศ ณ ที่รั้ว กำแพง ผนัง อาคาร สะพานเสาไฟฟ้า หรือต้นไม้ บรรดาซึ่งเป็นทรัพย์สินของทางราชการ หรือ ณ บริเวณที่เจ้าของหรือผู้ครอบครองทรัพย์สินมิได้อนุญาต เว้นแต่เป็นการปิดประกาศ ณ สถานที่ที่กำหนดในกรณีที่มีการโฆษณาหาเสียงเลือกตั้ง อันเป็นการฝ่าฝืนวรรคสาม ให้เจ้าพนักงานท้องถิ่นตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองมีอำนาจหน้าที่ทำลาย ปกปิด ลบ หรือล้างข้อความ ภาพ หรือรูปรอยดังกล่าวแต่ในกรณีที่มิใช่ทรัพย์สินของทางราชการ เจ้าพนักงานท้องถิ่นจะมีอำนาจดังกล่าวเมื่อได้รับคำร้องขอจากเจ้าของหรือผู้ครอบครองทรัพย์สินข้อ ๒๘ ในวันเลือกตั้งให้เปิดการลงคะแนนเลือกตั้งตั้งแต่เวลา๐๘.๐๐ นาฬิกา ถึงเวลา ๑๒.๐๐ นาฬิกานับตั้งแต่เวลา ๐๘.๐๐ นาฬิกาของวันเลือกตั้งจนสิ้นสุดเวลาของการเลือกตั้งห้ามมิให้ผู้ใดทำการโฆษณาไม่ว่าโดยวิธีใดอันเป็นคุณหรือเป็นโทษแก่ผู้สมัครหรือทำด้วยประการใดอันเป็นการรบกวนหรือเป็นอุปสรรคแก่การเลือกตั้งข้อ ๒๙ เมื่อมีประกาศสำนักงานเขตให้มีการเลือกตั้งกรรมการชุมชนจนถึงวันเลือกตั้งห้ามมิให้ผู้สมัครหรือผู้ใดกระทำอย่างหนึ่งอย่างใดเพื่อจูงใจผู้มีสิทธิเลือกตั้งลงคะแนนเลือกตั้งให้แก่ตนเองหรือผู้สมัครอื่นหรืองดเว้นการลงคะแนนเลือกตั้งให้แก่ผู้สมัครรายใดด้วยวิธีการดังนี้(๑) จัดทำ ให้ เสนอให้ สัญญาว่าจะให้หรือจัดเตรียมเพื่อจะให้ทรัพย์สินหรือประโยชน์อื่นใดอันอาจคำนวณเป็นเงินได้แก่ผู้ใด(๒) ให้ เสนอให้ หรือสัญญาว่าจะให้เงิน ทรัพย์สินหรือประโยชน์อื่นใดไม่ว่าโดยทางตรงหรือทางอ้อมแก่ชุมชน สมาคม มูลนิธิ วัดสถาบันการศึกษา สถานสงเคราะห์ หรือสถาบันอื่นใด(๓)ทำการโฆษณาหาเสียงเลือกตั้งด้วยการจัดให้มีมหรสพหรือการรื่นเริงต่าง ๆ(๔) เลี้ยงหรือรับจะจัดเลี้ยงผู้ใด(๕) หลอกลวง บังคับ ขู่เข็ญ ใช้อิทธิพลคุกคามใส่ร้ายหรือจูงใจให้เข้าใจผิดในเรื่องใด อันเกี่ยวกับผู้สมัครรายใดการประกาศนโยบาย หรือการดำเนินการตามแนวทางในการแก้ไขปัญหาตามหน้าที่ของกรรมการชุมชน หรือเพื่อประโยชน์ส่วนรวมในชุมชนมิให้ถือว่าเป็นกรณีตาม (๑) หรือ (๒)เพื่อให้การหาเสียงเลือกตั้งเป็นไปด้วยความเรียบร้อยผู้อำนวยการเขตอาจประกาศเพื่อแนะนำวิธีการหรือลักษณะต้องห้ามในการหาเสียงเลือกตั้งของผู้สมัครไว้ในบริเวณสถานที่เลือกตั้งก็ได้ข้อ ๓๐ เมื่อได้มีประกาศสำนักงานเขตให้เลือกตั้งกรรมการชุมชนแล้วให้เจ้าหน้าที่ฝ่ายพัฒนาชุมชนและสวัสดิการสังคมประสานฝ่ายทะเบียนตรวจสอบบัญชีรายชื่อผู้มีสิทธิเลือกตั้งตามทะเบียนบ้านให้ถูกต้องตามความจริงและประกาศบัญชีรายชื่อผู้มีสิทธิเลือกตั้งไว้ณที่เลือกตั้งหรือบริเวณใกล้เคียงที่เลือกตั้งนั้นไว้โดยเปิดเผยให้ทราบก่อนวันเลือกตั้งไม่น้อยกว่าเจ็ดวันข้อ ๓๑ ผู้เลือกตั้งหรือเจ้าบ้านผู้ใดเห็นว่าตนหรือผู้มีชื่ออยู่ในทะเบียนบ้านของตนไม่มีรายชื่ออยู่ในบัญชีรายชื่อผู้มีสิทธิเลือกตั้งให้ยื่นคำร้องขอเพิ่มชื่อต่อผู้อำนวยการเขตก่อนวันเลือกตั้งไม่น้อยกว่าห้าวันเมื่อผู้อำนวยการเขตได้รับคำร้องแล้ว ให้รีบตรวจสอบหลักฐาน หากเห็นว่าผู้ยื่นคำร้องหรือผู้มีชื่ออยู่ในทะเบียนบ้านเป็นผู้มีสิทธิเลือกตั้งในหน่วยเลือกตั้งใดให้เพิ่มชื่อต่อท้ายบัญชีรายชื่อผู้มีสิทธิเลือกตั้งของหน่วยเลือกตั้งนั้นและแจ้งให้ผู้ยื่นคำร้องทราบโดยเร็วข้อ ๓๒ ผู้มีสิทธิเลือกตั้งผู้ใดเห็นว่าผู้มีชื่อปรากฏอยู่ในบัญชีรายชื่อผู้มีสิทธิเลือกตั้งตามข้อ๓๐เป็นผู้ไม่มีสิทธิเลือกตั้งให้มีสิทธิยื่นคำร้องต่อผู้อำนวยการเขตก่อนวันเลือกตั้งไม่น้อยกว่าห้าวันเพื่อให้ถอนชื่อผู้ไม่มีสิทธิเลือกตั้งผู้นั้นออกจากบัญชีรายชื่อผู้มีสิทธิเลือกตั้งเมื่อเจ้าหน้าที่พิจารณาแล้วเห็นว่าผู้มีชื่ออยู่ในบัญชีรายชื่อผู้มีสิทธิเลือกตั้งเป็นผู้ไม่มีสิทธิเลือกตั้งให้มีคำสั่งถอนชื่อผู้นั้น ออกจากบัญชีรายชื่อผู้มีสิทธิเลือกตั้งและแจ้งให้ผู้ยื่นคำร้องและเจ้าบ้านทราบ ถ้าเจ้าหน้าที่เห็นว่าผู้มีชื่ออยู่ในบัญชีรายชื่อผู้มีสิทธิเลือกตั้งเป็นผู้มีสิทธิเลือกตั้งให้รายงานต่อผู้อำนวยการเขตพร้อมทั้งประกาศไว้ในสถานที่เลือกตั้งและแจ้งให้ผู้ยื่นคำร้องทราบภายในสามวันนับแต่วันได้รับคำร้องกรณีตามวรรคสองถ้าผู้ที่ถูกถอนชื่อออกจากบัญชีรายชื่อผู้มีสิทธิเลือกตั้งมีหลักฐานแสดงว่าเป็นผู้มีสิทธิเลือกตั้งและยื่นคำร้องคัดค้านการถูกถอนชื่อต่อผู้อำนวยการเขตให้ผู้อำนวยการเขตตรวจสอบข้อเท็จจริงแล้ววินิจฉัยโดยเร็วคำวินิจฉัยของผู้อำนวยการเขตถือเป็นที่สุดข้อ ๓๓ เขตเลือกตั้งกรรมการชุมชนให้ถืออาณาเขตบริเวณและขอบเขตที่กำหนดไว้ ในแผนที่ของชุมชนซึ่งชุมชนเป็นผู้กำหนดทำขึ้นในการใช้ขึ้นทะเบียนเป็นชุมชนของกรุงเทพมหานครข้อ ๓๔ หน่วยเลือกตั้งหนึ่งต้องจัดให้มีจำนวนผู้เลือกตั้งในจำนวนที่เหมาะสมสามารถจัดให้ผู้เลือกตั้งในหน่วยเลือกตั้งนั้นลงคะแนนเลือกตั้งได้หมดเสร็จภายในระยะเวลาที่เปิดลงคะแนนเลือกตั้งและให้มีที่เลือกตั้งได้หนึ่งแห่ง ที่เลือกตั้งนั้นให้เป็นที่ซึ่งประชาชนเข้าออกได้สะดวกเพื่อการลงคะแนนเลือกตั้งให้มีขนาดพอสมควรที่จะดำเนินการเลือกตั้งได้โดยสะดวกและให้ผู้เลือกตั้งไปใช้สิทธิเลือกตั้งและตรวจดูบัญชีรายชื่อผู้มีสิทธิเลือกตั้งได้โดยง่ายข้อ ๓๕ ในที่เลือกตั้งอย่างน้อยให้มีประกาศรายชื่อผู้สมัครพร้อมเครื่องหมายประจำตัวผู้สมัครติดตั้งไว้ให้ผู้เลือกตั้งมองเห็นได้ชัดเจนเพื่ออำนวยความสะดวกแก่ผู้เลือกตั้งในการลงคะแนนเสียงเลือกตั้ง แต่ห้ามปิดประกาศรายชื่อผู้สมัครและเครื่องหมายประจำตัวผู้สมัครไว้ในคูหาลงคะแนนให้ผู้อำนวยการเขตจัดให้มีการอำนวยความสะดวกหรือช่วยเหลือในการลงคะแนนเลือกตั้งแก่คนพิการข้อ ๓๖ ห้ามผู้ใดก่อให้เกิดความวุ่นวายขึ้นในที่เลือกตั้งหรือเข้าไปในที่เลือกตั้งโดยไม่มีหน้าที่เกี่ยวข้องหรือก่อให้เกิดความสับสนต่อประชาชนที่รอการเข้าไปลงคะแนนเลือกตั้งข้อ ๓๗ บัตรเลือกตั้งให้เป็นไปตามแบบท้ายระเบียบนี้หรือตามที่ปลัดกรุงเทพมหานครกำหนดซึ่งต้องกำหนดให้มีช่องทำเครื่องหมายสำหรับผู้ไม่ประสงค์จะลงคะแนนเลือกตั้งด้วยข้อ ๓๘ หีบบัตรเลือกตั้งให้ทำด้วยไม้หรือโลหะหรือวัสดุอื่นที่มั่นคงแข็งแรงมีฝาและกุญแจพร้อมด้านหน้าใต้ที่ใส่กุญแจใช้วัตถุโปร่งแสงมองเห็นภายในหีบบัตรเลือกตั้งได้และที่ฝามีช่องใส่บัตรเลือกตั้ง หีบบัตรเลือกตั้งให้มีขนาดพอที่จะบรรจุบัตรเลือกตั้งของผู้เลือกตั้งทั้งหมดของหน่วยเลือกตั้งนั้นและเมื่อใส่กุญแจแล้วถ้ามิได้ไขกุญแจออกจะเอาบัตรเลือกตั้งออกไม่ได้ข้อ ๓๙ การลงคะแนนเลือกตั้งให้ทำเครื่องหมายกากบาทลงในบัตรเลือกตั้งให้ตรงกับเครื่องหมายประจำตัวผู้สมัครไม่เกินจำนวนกรรมการชุมชนที่จะมีได้ในชุมชนนั้นๆข้อ ๔๐ ก่อนเริ่มเปิดการลงคะแนนเลือกตั้งให้เจ้าหน้าที่ประจำหน่วยเลือกตั้ง นับจำนวนบัตรเลือกตั้งทั้งหมดของหน่วยเลือกตั้งนั้น และปิดประกาศจำนวนบัตรเลือกตั้ง ไว้ในที่เปิดเผยและเมื่อถึงเวลาเปิดการลงคะแนนเลือกตั้ง ให้เจ้าหน้าที่ประจำหน่วยเลือกตั้งเปิดหีบบัตรเลือกตั้งให้ผู้มีสิทธิเลือกตั้งซึ่งอยู่ ณ ที่เลือกตั้งนั้นเห็นว่าเป็นหีบบัตรเลือกตั้งเปล่า และให้ปิดหีบบัตรเลือกตั้งใส่กุญแจประจำไว้แล้วให้บันทึกการดำเนินการดังกล่าว โดยให้ผู้มีสิทธิเลือกตั้งไม่น้อยกว่าสองคนซึ่งอยู่บริเวณที่เลือกตั้งในขณะนั้นลงลายมือชื่อในบันทึกนั้นด้วยเว้นแต่ไม่มีผู้มีสิทธิเลือกตั้งอยู่ในขณะนั้นข้อ ๔๑ เมื่อได้ดำเนินการตามข้อ ๔๐ แล้วให้เจ้าหน้าที่กล่าวเปิดการลงคะแนน เช่น กล่าวว่า บัดนี้ถึงเวลาลงคะแนนแล้ว ขอเปิดการลงคะแนนแล้วจึงเริ่มการลงคะแนนต่อไปในระหว่างเวลาเปิดการลงคะแนนเลือกตั้งให้ผู้มีสิทธิเลือกตั้งซึ่งประสงค์จะลงคะแนนเลือกตั้งไปแสดงตนต่อเจ้าหน้าที่โดยแสดงบัตรประจำตัวประชาชน หรือแสดงบัตรหรือหลักฐานอื่นใดซึ่งทางราชการ หน่วยงานของรัฐออกให้มีรูปถ่ายและหมายเลขประจำตัวประชาชนของผู้ถือบัตรบัตรประจำตัวประชาชนที่หมดอายุแล้วให้ใช้แสดงตนได้เมื่อเจ้าหน้าที่ตรวจสอบชื่อในบัญชีรายชื่อผู้มีสิทธิเลือกตั้งแล้วให้อ่านชื่อและที่อยู่ของผู้นั้นดัง ๆ ถ้าไม่มีผู้ใดทักท้วงให้จดหมายเลขบัตรและสถานที่ออกบัตร และให้ผู้มีสิทธิเลือกตั้งลงลายมือชื่อหรือพิมพ์ลายนิ้วมือในบัญชีรายชื่อผู้มีสิทธิเลือกตั้งเป็นหลักฐานแล้วให้เจ้าหน้าที่มอบบัตรเลือกตั้งให้แก่ผู้นั้นเพื่อไปลงคะแนนเลือกตั้งในกรณีที่มีผู้ทักท้วงหรือเจ้าหน้าที่สงสัยว่าผู้ซึ่งมาแสดงตนนั้นมิใช่ผู้มีชื่อในบัญชีรายชื่อผู้มีสิทธิเลือกตั้ง ให้เจ้าหน้าที่บันทึกการทักท้วงหรือข้อสงสัยไว้เป็นหลักฐาน และให้ทำการสอบสวนและวินิจฉัยว่าผู้ถูกทักท้วงหรือผู้ถูกสงสัยเป็นผู้มีชื่อในบัญชีรายชื่อผู้มีสิทธิเลือกตั้งหรือไม่แล้วให้เจ้าหน้าที่บันทึกคำวินิจฉัยและลงลายมือชื่อไว้ด้วยข้อ ๔๒ เมื่อผู้มีสิทธิเลือกตั้งทำเครื่องหมายลงในบัตรเลือกตั้งแล้วให้พับบัตรเลือกตั้งเพื่อมิให้ผู้อื่นทราบได้ว่าลงคะแนนเลือกตั้งให้แก่ผู้สมัครใดแล้วให้นำบัตรเลือกตั้งนั้น ใส่ลงในหีบบัตรเลือกตั้งด้วยตนเองต่อหน้าเจ้าหน้าที่และให้นำความในข้อ ๓๕ วรรคสองมาใช้บังคับกับการนำบัตรเลือกตั้งใส่ลงในหีบบัตรเลือกตั้งของคนพิการด้วยโดยอนุโลมข้อ ๔๓ ในระหว่างเวลาเปิดการลงคะแนนเลือกตั้งเจ้าหน้าที่ประจำหน่วยเลือกตั้งต้องมิให้ผู้ใดเข้าไปในที่เลือกตั้งเว้นแต่ผู้มีหน้าที่เกี่ยวกับการเลือกตั้ง หรือผู้ที่เข้าไปเพื่อใช้สิทธิเลือกตั้งข้อ ๔๔ ห้ามผู้ใดซึ่งรู้อยู่แล้วว่าตนไม่มีสิทธิเลือกตั้งหรือไม่มีสิทธิลงคะแนนเลือกตั้งในหน่วยเลือกตั้งนั้นลงคะแนนเลือกตั้งหรือพยายามลงคะแนนเลือกตั้งข้อ ๔๕ ห้ามผู้ใดใช้บัตรที่มิใช่บัตรเลือกตั้งซึ่งเจ้าหน้าที่มอบให้ลงคะแนนเลือกตั้งห้ามผู้ใดนำบัตรเลือกตั้งออกไปจากที่เลือกตั้งเว้นแต่เป็นการกระทำตามอำนาจหน้าที่ข้อ ๔๖ ห้ามผู้ใดกระทำการใดๆ เพื่อเป็นที่สังเกตไว้ที่บัตรเลือกตั้ง เว้นแต่เป็นการกระทำตามอำนาจหน้าที่ข้อ ๔๗ ห้ามผู้ใดนำบัตรเลือกตั้งใส่ในหีบบัตรเลือกตั้งเว้นแต่เป็นกรณีตามข้อ ๔๒ห้ามผู้ใดกระทำการใด ๆอันเป็นเหตุให้บัตรเลือกตั้งมีจำนวนผิดจากความจริงข้อ ๔๘ ห้ามผู้ใดกระทำการใด ๆโดยไม่มีอำนาจโดยชอบด้วยกฎหมายเพื่อขัดขวางหรือหน่วงเหนี่ยวมิให้ผู้มีสิทธิเลือกตั้งไป ณ ที่เลือกตั้งหรือเข้าไป ณ ที่ลงคะแนนเลือกตั้ง หรือมิให้ไปถึง ณที่ดังกล่าวภายในกำหนดเวลาเปิดการลงคะแนนเลือกตั้งข้อ ๔๙ ห้ามผู้มีสิทธิเลือกตั้งผู้ใดเรียก รับหรือยอมจะรับเงิน ทรัพย์สิน หรือประโยชน์อื่นใดสำหรับตนเองหรือผู้อื่นเพื่อลงคะแนนเลือกตั้ง หรืองดเว้นไม่ลงคะแนนเลือกตั้ง ให้แก่ผู้สมัครใดข้อ ๕๐ ตั้งแต่เวลาที่ได้เปิดและปิดหีบบัตรเลือกตั้งเพื่อการลงคะแนนตามข้อ๔๐ แล้วหรือภายหลังเวลาที่ได้ปิดหีบบัตรเลือกตั้งนั้นเพื่อรักษาไว้เมื่อการเลือกตั้งได้เสร็จสิ้นแล้ว ห้ามผู้ใดเปิด ทำลาย ทำให้เสียหาย ทำให้เปลี่ยนสภาพหรือทำให้ไร้ประโยชน์ หรือลักพาไปซึ่งหีบบัตรเลือกตั้งหรือบัตรเลือกตั้งโดยไม่มีอำนาจโดยชอบด้วยกฎหมายข้อ ๕๑ ก่อนประกาศผลการนับคะแนนห้ามเจ้าหน้าที่แจ้งแก่ผู้ใดให้ทราบจำนวนบัตรเลือกตั้งที่ได้ลงคะแนนไว้หรือให้ทราบจำนวนคะแนนอันได้ลงไว้สำหรับบุคคลใดหรือให้ทราบว่าผู้ใดลงคะแนนหรือไม่ข้อ ๕๒ เมื่อถึงเวลา๑๒.๐๐ นาฬิกาตรงให้เจ้าหน้าที่ประกาศปิดการแสดงตนเพื่อลงคะแนนเลือกตั้งกรณีมีผู้มาแสดงตนขอใช้สิทธิเลือกตั้งต่อเจ้าหน้าที่ภายในกำหนดเวลาลงคะแนนเลือกตั้งแล้วยังไม่ได้รับบัตรเลือกตั้งก็ให้เจ้าหน้าที่จ่ายบัตรเลือกตั้งให้แก่ผู้มาแสดงตนนั้นทำการลงคะแนนเลือกตั้งจนเสร็จสิ้นและบันทึกเหตุการณ์พร้อมลงลายมือชื่อกำกับไว้ด้วยข้อ ๕๓ ให้เจ้าหน้าที่ประจำหน่วยเลือกตั้งนับจำนวนผู้มาแสดงตนขอรับบัตรเลือกตั้งจากบัญชีรายชื่อผู้มีสิทธิเลือกตั้งชุดที่ใช้หมายเหตุการลงคะแนนและนับจำนวนบัตรเลือกตั้งที่เหลือแล้วจัดทำประกาศรายการเกี่ยวกับบัตรเลือกตั้งทั้งหมดจำนวนผู้มาแสดงตนขอรับบัตรเลือกตั้ง ปิดประกาศไว้ ณ ที่เลือกตั้งข้อ ๕๔ วิธีนับคะแนนให้เจ้าหน้าที่คนหนึ่งหยิบบัตรเลือกตั้งทีละบัตร ออกมาจากหีบบัตรเลือกตั้ง และให้เจ้าหน้าที่วินิจฉัยว่าบัตรเลือกตั้งนั้นเป็นบัตรดีหรือบัตรเสียถ้าเป็นบัตรดีให้ดำเนินการนับคะแนนต่อไป ถ้าเป็นบัตรเสียให้เจ้าหน้าที่สลักหลังว่าเสียและให้เจ้าหน้าที่ไม่น้อยกว่าสามคนลงลายมือชื่อกำกับไว้ โดยให้แยกบัตรเสียออกไว้เป็นส่วนหนึ่งต่างหากและห้ามมิให้นับบัตรเสียเป็นคะแนนไม่ว่ากรณีใดในการนับคะแนน ให้เจ้าหน้าที่เป็นผู้กรอกคะแนนในแบบกรอกคะแนนให้เจ้าหน้าที่คนหนึ่งเป็นผู้อ่านเลขหมายประจำตัวผู้สมัครที่ปรากฏมีการทำเครื่องหมายกากบาทอยู่ในบัตรเลือกตั้งโดยให้ออกเสียงดังๆ และให้ผู้เลือกตั้งที่ยังเหลืออยู่ ณ ที่นั้นได้เห็นด้วยเมื่อเจ้าหน้าที่ได้อ่านเลขหมายประจำตัวผู้สมัครคนใดแล้วให้เจ้าหน้าที่อีกหนึ่งคนขีดคะแนนหนึ่งขีดตรงช่องกรอกคะแนนของผู้สมัครที่เป็นเจ้าของเลขหมายประจำตัวนั้นในกระดานกรอกคะแนนหรือวัสดุอื่นที่ใช้ในการกรอกคะแนน โดยให้บุคคลทั่วไปที่อยู่ ณ บริเวณนั้นเห็นการกรอกคะแนนได้โดยชัดเจนและสะดวกเมื่อเสร็จการกรอกคะแนนแล้ว ให้ตรวจสอบคะแนนให้ตรงกันแบบกรอกคะแนนซึ่งได้ใช้กรอกคะแนนถูกต้องแล้วให้เจ้าหน้าที่ลงลายมือชื่อกำกับไว้ทุกแผ่นเมื่อการนับคะแนนสิ้นสุดลงแล้วให้เจ้าหน้าที่เก็บบัตรเลือกตั้งที่ใช้นับคะแนนแล้วรายงานแสดงผลการนับคะแนนหนึ่งฉบับประกาศผลของการนับคะแนนหนึ่งฉบับและแบบกรอกคะแนนที่ใช้กรอกคะแนนแล้วบรรจุในหีบบัตรเลือกตั้งแล้วปิดหีบบัตรเลือกตั้งใส่กุญแจประทับครั่งทับรูกุญแจไว้และให้เอากระดาษปิดทับช่องใส่บัตรเลือกตั้งโดยมีลายมือชื่อกำกับไว้บนกระดาษนั้นด้วยทั้งนี้ให้กระทำโดยเปิดเผยต่อหน้าประชาชนซึ่งอยู่ ณ ที่นั้นให้เจ้าหน้าที่ประกาศผลของการนับคะแนน ณที่เลือกตั้งนั้นและรีบทำรายงานแสดงผลของการนับคะแนนและปิดหีบบัตรเลือกตั้งรายงานผู้อำนวยการเขตโดยเร็วข้อ ๕๕ ให้เจ้าหน้าที่ดำเนินการเลือกตั้งนับจำนวนบัตรเลือกตั้งที่ได้ทำเครื่องหมายในช่องไม่ลงคะแนนเลือกตั้งและให้ประกาศจำนวนบัตรดังกล่าวด้วยในการนับคะแนนเลือกตั้ง หากเจ้าหน้าที่ประจำหน่วยเลือกตั้งวินิจฉัยด้วยเสียงข้างมากว่าบัตรเลือกตั้งใด เป็นบัตรเสียให้แยกบัตรเสียออกไว้ต่างหาก และห้ามมิให้นับบัตรเสียเป็นคะแนนเลือกตั้งไม่ว่ากรณีใดบัตรเลือกตั้งต่อไปนี้ ให้ถือว่าเป็นบัตรเสีย(๑) บัตรปลอม(๒) บัตรที่มิได้ทำเครื่องหมายใด ๆ(๓) บัตรที่ไม่อาจทราบได้ว่าลงคะแนนเลือกตั้งให้กับผู้สมัครคนใด(๔) บัตรที่ทำเครื่องหมายเป็นที่สังเกต(๕) บัตรที่มีลักษณะตามที่ปลัดกรุงเทพมหานครประกาศกำหนดข้อ ๕๖ เมื่อการเลือกตั้งเสร็จสิ้นแล้วผู้อำนวยการเขตจะทำลายบัตรเลือกตั้งและเอกสารที่เก็บอยู่ในหีบบัตรเลือกตั้งนั้นได้เมื่อพ้นระยะเวลาคัดค้านการเลือกตั้งแล้วไม่น้อยกว่าเจ็ดวันในกรณีที่มีการคัดค้านการเลือกตั้งให้ผู้อำนวยการเขตเก็บรักษาหีบบัตรเลือกตั้งนั้นไว้จนกว่าเรื่องจะถึงที่สุดข้อ ๕๗ ในการประกาศผลการนับคะแนนการเลือกตั้งกรรมการชุมชนให้ผู้สมัครซึ่งได้คะแนนมากตามลำดับลงมาเป็นผู้ได้รับเลือกตั้งตามจำนวนกรรมการที่กำหนดไว้ในชุมชนนั้นในกรณีที่ผู้สมัครหลายคนได้คะแนนเท่ากัน จนเป็นเหตุให้ไม่สามารถเรียงลำดับผู้ได้รับเลือกตั้งได้ตามจำนวนกรรมการชุมชนที่จะมีได้ให้ทำการจับสลากโดยทำสลากเท่ากับจำนวนผู้สมัครที่จะต้องจับสลากเป็นสลากซึ่งมีข้อความได้รับเลือกตั้งเท่ากับจำนวนกรรมการชุมชนที่จะพึงมีหรือยังขาดอยู่นอกนั้นเป็นสลากซึ่งมีข้อความว่า ไม่ได้รับเลือกตั้ง ผู้ใดจับสลากซึ่งมีข้อความว่า ได้รับเลือกตั้ง ผู้นั้นเป็นผู้ได้รับเลือกตั้งเป็นกรรมการชุมชนนั้นโดยให้เรียงลำดับหมายเลขผู้สมัครก่อนหลังการจับสลากให้กระทำต่อหน้าผู้อำนวยการเขตหรือผู้ที่ได้รับมอบหมายจากผู้อำนวยการเขตณ ที่เลือกตั้ง และให้บันทึกผลการจับสลากไว้เป็นหลักฐานข้อ ๕๘ เมื่อผู้อำนวยการเขตประกาศผลการเลือกตั้งของชุมชนใดๆ หากผู้เลือกตั้งหรือผู้สมัครเห็นว่าการเลือกตั้งนั้นหรือเห็นว่าการที่บุคคลใดได้รับเลือกตั้งเป็นกรรมการชุมชนเป็นไปโดยมิชอบ ผู้เลือกตั้งหรือผู้สมัครมีสิทธิยื่นคำร้องคัดค้านต่อผู้อำนวยการเขตภายในเจ็ดวันข้อ ๕๙ เมื่อผู้อำนวยการเขตได้รับคำร้องคัดค้านแล้วให้ดำเนินการพิจารณาโดยไม่ชักช้า และให้มีอำนาจดังต่อไปนี้(๑)ถ้าเห็นว่าการเลือกตั้งหรือการที่ผู้ใดได้รับเลือกตั้งเป็นกรรมการชุมชนเป็นไปโดยมิชอบสมควรจะให้มีการเลือกตั้งใหม่ ให้มีคำสั่งให้มีการเลือกตั้งใหม่ทั้งหมดหรือเฉพาะแต่กรรมการชุมชนคนใดที่ถูกคัดค้านตามคำร้องคัดค้านนั้นก็ได้(๒)ถ้าเห็นว่าการเลือกตั้งหรือการที่ผู้ใดได้รับเลือกตั้งเป็นกรรมการชุมชนเป็นไปโดยชอบหรือเป็นเพียงข้อสงสัยว่ามิชอบแต่ไม่มีเหตุอันสมควรจะมีการเลือกตั้งใหม่หรือเฉพาะกรรมการชุมชนที่ถูกคัดค้านให้มีคำสั่งยกคำร้องคัดค้านเสียคำสั่งที่ผู้อำนวยการเขตได้วินิจฉัยใน (๑) หรือ (๒) ให้เป็นที่สุดคำสั่งของผู้อำนวยการเขตซึ่งเป็นเหตุให้สมาชิกภาพของกรรมการชุมชนผู้ใดผู้หนึ่งสิ้นสุดลงย่อมไม่กระทบกระเทือนกิจการที่กรรมการชุมชนผู้นั้นได้กระทำไปในหน้าที่กรรมการชุมชนก่อนได้รับแจ้งคำสั่งข้อ ๖๐ ให้ผู้อำนวยการเขตประกาศผลการเลือกตั้งกรรมการชุมชนปิดประกาศไว้ ณ สำนักงานเขตให้ทราบทั่วกันหมวด ๕การดำเนินงานของกรรมการชุมชน ข้อ ๖๑ ให้ผู้อำนวยการเขตจัดให้มีการประชุมกรรมการชุมชนครั้งแรกภายในสามสิบวันนับแต่วันเลือกตั้งเพื่อพิจารณาเลือกคณะกรรมการชุมชนตำแหน่งต่าง ๆ ตามข้อ ๑๔โดยให้ผู้อำนวยการเขตทำหน้าที่ประธานในที่ประชุมในการเลือกคณะกรรมการชุมชนตำแหน่งต่าง ๆ ตามวรรคหนึ่งหากคะแนนเสียงเท่ากันให้ใช้วิธีจับสลากข้อ ๖๒ ให้สำนักงานเขตจัดส่งเอกสารให้กับสำนักพัฒนาสังคมดังนี้(๑) สำเนาประกาศสำนักงานเขต เรื่อง แต่งตั้งกรรมการชุมชน (แบบ กช. ๘หรือ กช. ๑๑)(๒) สำเนาประกาศสำนักงานเขต เรื่อง แต่งตั้งตำแหน่งกรรมการชุมชน (แบบกช. ๑๒)(๓) แบบแสดงบัญชีรายชื่อชุมชนและกรรมการชุมชน (แบบ กช. ๑๘)ข้อ ๖๓ ให้ผู้อำนวยการเขตจัดทำประกาศแต่งตั้งและถอดถอนกรรมการชุมชนและลงนามในบัตรประจำตัวกรรมการชุมชนข้อ ๖๔ คณะกรรมการชุมชนมีหน้าที่ดังนี้(๑) พัฒนาชุมชนโดยการมีส่วนร่วมของสมาชิกชุมชนทั้งในด้ายกายภาพเศรษฐกิจและสังคม และระดมทรัพยากรในชุมชนมาใช้ให้เกิดประโยชน์สูงสุด(๒) จัดประชุมในชุมชนหรือเวทีสาธารณะเพื่อพัฒนาชุมชนตาม (๑)(๓) ดูแลรักษาทรัพย์สินของชุมชนและสาธารณสมบัติในชุมชน(๔) ประสานงานและดำเนินงานร่วมกับเครือข่ายองค์กร หน่วยงานราชการองค์การและหน่วยงานเอกชนต่าง ๆที่เกี่ยวข้องในอันที่จะก่อให้เกิดประโยชน์แก่ประชาชนในชุมชน(๕) เสริมสร้างความสามัคคีและการมีวินัยของผู้อยู่อาศัยในชุมชน(๖) ส่งเสริมวัฒนธรรม ศีลธรรม และประเพณีอันดีงาม(๗)ส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข(๘) เผยแพร่ผลงาน ติดตามประเมินผลและรายงานต่อสมาชิกชุมชน เช่นการจัดทำป้ายประชาสัมพันธ์ การเผยแพร่ข่าวสารต่าง ๆ ทางเครื่องขยายเสียง(๙) ประสานงานแจ้งการปฏิบัติงานของหน่วยงานและองค์กรต่าง ๆที่เข้าไปปฏิบัติงานในชุมชนต่อผู้อำนวยการเขต(๑๐)มีอำนาจแต่งตั้งผู้มีความรู้ความเหมาะสมเป็นที่ปรึกษาหรือคณะทำงานในฝ่ายต่าง ๆข้อ ๖๕ ผู้ได้รับแต่งตั้งตามข้อ๖๔ (๑๐) ให้พ้นจากตำแหน่งเมื่อ(๑) ตาย(๒) ลาออก(๓) คณะกรรมการชุมชนเกินกึ่งหนึ่งเห็นชอบให้พ้นจากตำแหน่ง(๔) กรรมการชุมชนซึ่งเป็นผู้เสนอชื่อแต่งตั้งพ้นจากตำแหน่งข้อ ๖๖ ประธานกรรมการชุมชนมีหน้าที่ดังนี้(๑) เรียกประชุมคณะกรรมการชุมชน(๒) ควบคุมดูแลการติดตามผลการดำเนินงานของคณะกรรมการชุมชน(๓) เป็นตัวแทนของคณะกรรมการชุมชนในการติดต่อประสานกับหน่วยงานราชการองค์กรและหน่วยงานเอกชนต่าง ๆ(๔) หน้าที่อื่น ๆ ตามที่กำหนดไว้ในระเบียบนี้หรือคณะกรรมการชุมชนมอบหมายข้อ ๖๗ รองประธานกรรมการชุมชนมีหน้าที่ดังนี้(๑) ทำหน้าที่แทนประธานกรรมการชุมชนในกรณีที่ประธานกรรมการชุมชนไม่อยู่ หรืออยู่แต่ไม่อาจปฏิบัติหน้าที่ได้(๒) ปฏิบัติหน้าที่ตามที่ประธานกรรมการชุมชนมอบหมายข้อ ๖๘ เลขานุการมีหน้าที่ดังนี้(๑) เตรียมการนัดประชุมและจัดระเบียบวาระการประชุม(๒) จัดทำรายงานการประชุม(๓) จัดเก็บและดูแลรักษาเอกสารของคณะกรรมการชุมชน(๔) ปฏิบัติหน้าที่ตามที่ประธานกรรมการชุมชนมอบหมายข้อ ๖๙ เหรัญญิกมีหน้าที่ดังนี้(๑) จัดทำบัญชีรายรับ - รายจ่าย และรายงานต่อคณะกรรมการชุมชนทุกเดือนพร้อมติดประกาศให้ประชาชนในชุมชนทราบ(๒) รับผิดชอบเก็บรักษาเงินสดไม่เกิน ๒,๐๐๐ บาท หากเกินกว่าจำนวนนี้ให้นำฝากธนาคารภายในเจ็ดวัน ในนามของชุมชน(๓) ฝากและถอนเงินสำหรับกรณีการถอนเงินให้ลงนามร่วมกับกรรมการชุมชนอีกสองคนที่ได้รับมอบหมายจากคณะกรรมการชุมชน(๔) จ่ายเงินตามที่คณะกรรมการชุมชนมีมติอนุมัติเว้นแต่กรณีฉุกเฉินให้ประธานกรรมการชุมชนมีอำนาจสั่งจ่ายได้ครั้งละไม่เกิน ๒,๐๐๐ บาท แล้วให้รายงานต่อที่ประชุมในการประชุมครั้งต่อไป(๕)จัดทำทะเบียนทรัพย์สินที่อยู่ในความดูแลหรือครอบครองของคณะกรรมการชุมชนและรายงานให้สำนักงานเขตทราบปีละหนึ่งครั้ง(๖) ปฏิบัติหน้าที่ตามที่ประธานกรรมการชุมชนมอบหมายข้อ ๗๐ นายทะเบียนมีหน้าที่ดังนี้(๑) จัดทำแผนที่และแผนผังชุมชนให้เป็นปัจจุบัน(๒)สำรวจและจัดทำทะเบียนข้อมูลประชากรในชุมชนให้เป็นปัจจุบันและรายงานให้สำนักงานเขตทราบปีละหนึ่งครั้ง(๓) ปฏิบัติหน้าที่ตามที่ประธานกรรมการชุมชนมอบหมายข้อ ๗๑ ประชาสัมพันธ์มีหน้าที่ดังนี้(๑) จัดทำป้ายประชาสัมพันธ์และเผยแพร่ข่าวสารต่าง ๆ(๒) ประชาสัมพันธ์ให้สมาชิกชุมชนมีส่วนร่วมในการพัฒนาชุมชน(๓) ปฏิบัติหน้าที่ตามที่ประธานกรรมการชุมชนมอบหมายข้อ ๗๒ ให้มีการประชุมคณะกรรมการชุมชนอย่างน้อยเดือนละหนึ่งครั้งและจัดส่งรายงานการประชุมให้สำนักงานเขตทราบในกรณีที่กรรมการชุมชนไม่น้อยกว่าหนึ่งในสามหรือผู้อำนวยการเขตเห็นสมควรให้มีการประชุมคณะกรรมการชุมชนเป็นกรณีพิเศษให้ประธานกรรมการชุมชนเรียกประชุมภายในเจ็ดวันข้อ ๗๓ การนัดประชุมต้องแจ้งให้ทราบล่วงหน้าไม่น้อยกว่าสามวันพร้อมทั้งวาระการประชุม เว้นแต่ได้นัดในที่ประชุมแล้วหรือเป็นกรณีเร่งด่วนข้อ ๗๔ การจัดระเบียบวาระการประชุมให้จัดลำดับดังต่อไปนี้(๑) เรื่องที่ประธานแจ้งให้ที่ประชุมทราบ(๒) เรื่องรับรองรายงานการประชุม(๓) เรื่องเพื่อทราบ(๔) เรื่องสืบเนื่องจากการประชุมครั้งที่แล้ว(๕) เรื่องที่เสนอเพื่อพิจารณา(๖) เรื่องอื่น ๆ (ถ้ามี)ข้อ ๗๕ การประชุมคณะกรรมการชุมชนต้องมีกรรมการชุมชนมาประชุมไม่น้อยกว่ากึ่งหนึ่งของคณะกรรมการชุมชนจึงจะเป็นองค์ประชุมการเปลี่ยนแปลงตำแหน่งกรรมการชุมชนให้เป็นไปตามมติเสียงข้างมากของคณะกรรมการชุมชนโดยองค์ประชุมต้องมีกรรมการชุมชนไม่น้อยกว่าสามในสี่ของกรรมการชุมชนที่ได้รับการแต่งตั้งตามวรรคหนึ่งข้อ ๗๖ มติที่ประชุมให้ถือคะแนนเสียงข้างมากหากคะแนนเสียงเท่ากันให้ประธานเป็นผู้ชี้ขาด และให้ถือมตินั้นเป็นที่สุดข้อ ๗๗ ที่ปรึกษาของคณะกรรมการชุมชนและคณะทำงานมีสิทธิเข้าร่วมประชุมและมีสิทธิขออภิปรายแสดงข้อคิดเห็นใด ๆ ก็ได้ แต่ไม่มีสิทธิออกเสียงลงมติข้อ ๗๘ เมื่อคณะกรรมการชุมชนพ้นจากตำแหน่งตามข้อ๒๐ (๑) (๕) หรือ (๗) คณะกรรมการชุมชนจะต้องส่งมอบงานและทรัพย์สินในความครอบครองของคณะกรรมการชุมชนให้แก่ผู้อำนวยการเขตภายในสิบห้าวันนับแต่คณะกรรมการชุมชนชุดใหม่ได้รับเลือกตั้งเพื่อให้ผู้อำนวยการเขตมอบให้คณะกรรมการชุมชนชุดใหม่ต่อไปหมวด ๖เบ็ดเตล็ด ข้อ ๗๙ แบบพิมพ์และทะเบียนต่าง ๆให้ใช้แบบพิมพ์ตามตัวอย่างท้ายระเบียบนี้ข้อ ๘๐ ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่ได้กำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณี ๆ ไปบทเฉพาะกาล ข้อ ๘๑ ชุมชนซึ่งได้รับการจัดตั้งก่อนใช้ระเบียบนี้ให้มีฐานะเป็นชุมชนตามระเบียบนี้ข้อ ๘๒ กรรมการชุมชนซึ่งได้รับเลือกตั้งก่อนใช้ระเบียบนี้ให้ปฏิบัติหน้าที่ต่อไปจนครบวาระตามระเบียบเดิมประกาศณ วันที่ ๑๔ พฤศจิกายน พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานคร[เอกสารแนบท้าย]๑. แบบพิมพ์และทะเบียนต่าง ๆ สำหรับการจัดตั้งชุมชนและการเลือกตั้งกรรมการชุมชน๒. ประกาศกรุงเทพมหานคร เรื่องกำหนดชุมชนเป็นชุมชนตามระเบียบกรุงเทพมหานคร ว่าด้วยชุมชนและกรรมการชุมชน พ.ศ.๒๕๕๕ (แบบ กช. ๑)๓. ประกาศสำนักงานเขต เรื่องแต่งตั้งเจ้าหน้าที่ดำเนินการเลือกตั้งกรรมการชุมชน (แบบ กช. ๒)๔. ประกาศสำนักงานเขต เรื่อง กำหนดวันเลือกตั้ง ระยะเวลารับสมัครและสถานที่เลือกตั้ง (กรณีการจัดตั้งชุมชนใหม่) (แบบ กช. ๓)๕. ประกาศสำนักงานเขต เรื่อง กำหนดวันเลือกตั้ง ระยะเวลารับสมัครและสถานที่เลือกตั้ง (กรณีกรรมการชุมชนหมดวาระ) (แบบ กช. ๔)๖. ประกาศสำนักงานเขต เรื่อง การขยายระยะเวลารับสมัครและเลื่อนกำหนดวันเลือกตั้ง (แบบ กช. ๕)๗. ใบสมัครเข้ารับการเลือกตั้งเป็นกรรมการชุมชน (แบบ กช. ๖)๘. ประกาศสำนักงานเขต เรื่อง รายชื่อผู้สมัครรับเลือกตั้งเป็นกรรมการชุมชน(แบบ กช. ๗)๙. ประกาศสำนักงานเขต เรื่อง แต่งตั้งกรรมการชุมชน (กรณีไม่มีการเลือกตั้ง)(แบบ กช. ๘)๑๐. ประกาศสำนักงานเขต เรื่อง บัญชีรายชื่อผู้มีสิทธิเลือกตั้งกรรมการชุมชน(แบบ กช. ๙)๑๑. ประกาศสำนักงานเขต เรื่อง ผลการเลือกตั้งกรรมการชุมชน (แบบ กช.๑๐)๑๒. ประกาศสำนักงานเขต เรื่อง แต่งตั้งกรรมการชุมชน(กรณีมีการเลือกตั้ง) (แบบ กช. ๑๑)๑๓. ประกาศสำนักงานเขต เรื่อง แต่งตั้งตำแหน่งกรรมการชุมชน (แบบ กช.๑๒)๑๔. ประกาศสำนักงานเขต เรื่อง ยกเลิกและแต่งตั้งตำแหน่งกรรมการชุมชน (แบบกช. ๑๓)๑๕. ใบขอมีบัตรประจำตัวกรรมการชุมชน (แบบ กช. ๑๔)๑๖. บัตรประจำตัวกรรมการชุมชน (แบบ กช. ๑๕)๑๗. ประกาศสำนักงานเขต เรื่อง การลาออกของกรรมการชุมชน (แบบ กช. ๑๖)๑๘. ประกาศสำนักงานเขต เรื่อง ถอดถอนกรรมการชุมชน (แบบ กช. ๑๗)๑๙. แบบแสดงบัญชีรายชื่อชุมชนและกรรมการชุมชน (แบบ กช. ๑๘)๒๐. บัตรเลือกตั้งกรรมการชุมชน (แบบ กช. ๑๙)๒๑. ทะเบียนสังหาริมทรัพย์ (แบบ กช. ๒๐)๒๒. ทะเบียนอสังหาริมทรัพย์ (แบบ กช. ๒๑)๒๓. ประกาศกรุงเทพมหานคร เรื่องยกเลิกชุมชนตามระเบียบกรุงเทพมหานครว่าด้วยชุมชนและกรรมการชุมชน พ.ศ. ๒๕๕๕(กรณีมีประกาศชุมชน ๑ ชุมชน) (แบบ กช. ๒๒)๒๔. ประกาศกรุงเทพมหานคร เรื่อง แก้ไขเพิ่มเติมประกาศกรุงเทพมหานครเรื่อง กำหนดชุมชนเป็นชุมชนตามระเบียบกรุงเทพมหานครว่าด้วยชุมชนและกรรมการชุมชนพ.ศ. ๒๕๕๕ (กรณีมีประกาศชุมชนหลายชุมชน) (แบบ กช. ๒๓)๒๕. ประกาศกรุงเทพมหานคร เรื่องเปลี่ยนแปลงขอบเขตของชุมชนตามระเบียบกรุงเทพมหานครว่าด้วยชุมชนและกรรมการชุมชนพ.ศ. ๒๕๕๕ (แบบ กช. ๒๔)๒๖. ประกาศกรุงเทพมหานคร เรื่องยกเลิกชุมชนและกำหนดชุมชนใหม่เป็นชุมชนตามระเบียบกรุงเทพมหานครว่าด้วยชุมชนและกรรมการชุมชนพ.ศ. ๒๕๕๕ (กรณีการแบ่งแยกชุมชน) (แบบ กช. ๒๕)๒๗. ประกาศกรุงเทพมหานคร เรื่องเปลี่ยนชื่อชุมชนตามระเบียบกรุงเทพมหานครว่าด้วยชุมชนและกรรมการชุมชน พ.ศ. ๒๕๕๕ (กรณีเปลี่ยนชื่อชุมชน)(แบบ กช. ๒๖)๒๘. ประกาศกรุงเทพมหานคร เรื่องรวมชุมชนตามระเบียบกรุงเทพมหานครว่าด้วยชุมชนและกรรมการชุมชน พ.ศ. ๒๕๕๕ (กรณีมีการรวมชุมชน)(แบบ กช. ๒๗)๒๙. ประกาศกรุงเทพมหานคร เรื่อง เปลี่ยนแปลงประเภทชุมชนเป็นชุมชนตามระเบียบกรุงเทพมหานครว่าด้วยชุมชนและกรรมการชุมชนพ.ศ. ๒๕๕๕ (แบบ กช. ๒๘)๓๐. แบบสรุปข้อมูลเบื้องต้นของชุมชน (กรณีการจัดตั้งชุมชนใหม่) (แบบกช. ๒๙)๓๑. แบบสรุปข้อมูลเบื้องต้นของชุมชน (กรณีการเปลี่ยนแปลงขอบเขตชุมชน)(แบบ กช. ๓๐)๓๒. แบบสรุปข้อมูลเบื้องต้นของชุมชน (กรณีการแบ่งแยกชุมชน) (แบบ กช.๓๑)๓๓. แบบสรุปข้อมูลเบื้องต้นของชุมชน (กรณีการรวมชุมชน) (แบบ กช. ๓๒)(ดูข้อมูลจากภาพกฎหมาย)ปริยานุช/ผู้จัดทำ๑๔ มกราคม ๒๕๕๖อุษมล/ผู้ตรวจ๑๔ มกราคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔ ง/หน้า ๑/๑๑ มกราคม ๒๕๕๖